62017TO0532_INF
Rješenje Općeg suda (osmo vijeće) od 22. siječnja 2025. –Coral Venture/SRB
(predmet T-532/17)
„Tužba za poništenje i naknadu štete – Ekonomska i monetarna politika – Jedinstveni mehanizam za sanaciju kreditnih institucija i određenih investicijskih društava – Sanacijski program za društvo Banco Popular Español – Akt koji se ne može pobijati – Očita nedopuštenost”
1.
Tužba za poništenje – Akti koji se mogu pobijati – Pojam – Akti koji proizvode obvezujuće pravne učinke – Pripremni akti – Odluka Jedinstvenog sanacijskog odbora (SRB) o donošenju sanacijskog programa – Stupanje na snagu – Nepostojanje nastanka obvezujućih pravnih učinaka – Isključenost
(Čl. 263. UFEU-a; Uredba br. 806/2014 Europskog parlamenta i Vijeća, čl. 18. st. 1. do 8. i čl. 30. st. 1. i 2.)
(t. 13., 14.)
2.
Tužba za naknadu štete – Zahtjev za naknadu štete povezan sa zahtjevom za poništenje – Odbijanje zahtjeva za poništenje koje dovodi do odbijanja zahtjeva za naknadu štete
(Čl. 263. i čl. 340. UFEU-a)
(t. 17.)
Izreka
1.
Tužba se odbija.
2.
Obustavlja se postupak o zahtjevima za intervenciju koje su podnijeli Kraljevina Španjolska, Europska komisija, društvo Banco Santander, SA i društvo Banco Popular Español, SA.
3.
Društvo Coral Venture, SL snosit će vlastite troškove i troškove Jedinstvenog sanacijskog odbora (SRB).
4.
Kraljevina Španjolska i Komisija snosit će svaka vlastite troškove povezane sa zahtjevima za intervenciju.
5.
Društvo Banco Santander snosit će vlastite troškove i troškove društva Banco Popular Español povezane sa zahtjevima za intervenciju.